text: Dohrmann: Skal, skal ikke forlade byråd?
  28 maj 2014 kl. 06.40
  Jørn Dohrmann, nyvalgt Europa-parlamentariker for Dansk Folkeparti, tæller på knapperne, om han skal træde ud af byrådet i Kolding. Han mødes onsdag formiddag med partiets spidskandidat, Morten Messerschmidt.
  - Jeg ved slet ikke, hvad det indebærer og kender ingen mødekalender, siger Jørn Dohrmann til TV SYD. Jeg vil se, hvordan det kan hænge sammen. Men jeg skal jo også tage hensyn til de mennesker, der har stemt på mig ved kommunalvalget.
  JydskeVestkysten skriver onsdag, at Dansk Folkepartis ledelse har opfordret til, at han træder ud af byrådet.
  - Det har jeg jo vidst hele tiden. Men jeg vil gerne have lidt tid til at vurdere, om jeg kan passe begge dele. Vi havde byrådsmøde mandag aften ? og det tog kun 22 minutter. Men slap nu af. Jeg har jo ikke engang fået besked fra Indenrigsministeriet om, at jeg er valgt?
  Jørn Dohrmann mødes kl. 10 med Morten Messerschmidt på Cafe Sommerlyst i København. Her forventer han at høre mere om, hvad arbejdet i Bruxelles og Strassbourg indebærer.
  link
  